  Майя Бывальцева Ватка шурлэн кутсконэз Удмуртиысь Яр ёрослэн туризмъя брендэз луыны быгатэ. Со сярысь элькунысь Кун Кенешлэн пресс-службаез ивортэ. Ватка куинь улосвылъёстӥ бызе: Удмуртиетӥ, Киров улосвылэтӥ но Татарстанэтӥ. Со Удмурт Элькунысь Яр ёросысь Перелом станци дорысь одӥг иськемын кутске. Станция вӧзын, чугун сюрес урдсын, шурлэсь кутсконзэ возьматӥсь стела сылэ Удмуртиысь Кун Кенешлэн пресс-службаезАзьвылгес шурлэсь кутскон котырез Ярысь педучилищеын дышетскисьёс умоятӥзы вал. Тунсыко, та ӧжытэз пӧлысь одӥгез шур кутскон инты, кудӥз православи черкен вӧсямтэ. Шурез вашкала инмаръёс но нюлэс кузёос вӧсязы, со сярысь та интыын юнматэм пул вера. Озьы ик отын пӧйшуръёслэн но пӧртмаськись персонажъёс сыло, вань беседкаез. Шурлэн кутсконаз Кун Кенешысь депутатъёс ёросъёсысь кивалтӥсьёсын ӵош утялтӥськизы но та чебер но кужым сётӥсь интылэн туристъёсты кыскыны луонлыкъёсыз сярысь вераськизы. Депутатъёслэн верамзыя, Удмуртиын гинэ ӧвӧл, бускель улосвылъёсын но тодмо луэм «Губи-fest» фестивален ӵош, Ваткалэн кутсконэз Яр ёрослэн «визитной карточкаез» луыны быгатэ.  Тодэ вайытом, 29-тӥ пӧсьтолэзе Вавож ёросысь Выль Бия гуртын пулэсь скульптураос лэсьтонъя «Выль Бия азбар» фестиваль кутскоз. Тегъёс: Туризм Яр Удмуртия КунКенеш шуръёс Удмуртиысьтуризм  